سائنس اور ٹیکنالوجی کی وزارت
کورونا وائرس کا پتہ لگانے کیلئے سی ایس آئی آر- سی سی ایم بی کی ڈرائی سواب ڈائریکٹ آر ٹی- پی سی آر طریقہ کار کو آئی سی ایم آر کی منظوری ملی
یہ بغیرکسی اضافی وسائل کے جانچ میں فوراً دو سے تین گنا بڑھوتری کرسکتی ہے
نئی دہلی:28 نومبر، 2020:سارس- کوو-2 کا پتہ لگانے کیلئے حیدر آباد میں واقع سی ایس آئی آر کا جزو لیباریٹری سینٹر فار سیلولر اینڈ مالی کیولر بایولوجی  کے ذریعے تیار کردہ ڈرائی سواب- ڈائریکٹ آر ٹی- پی سی آر کی آسان اور تیز طریقہ کو اب آئی سی ایم آر کے ذریعے ان کی آزادانہ جواز کی بنیاد پرمنظوری دے دی ہے۔ سی ایس آئی آر- سی سی ایم بی کے ذریعے تیار کردہ یہ طریقہ کار موجودہ سنہرے معیار آر ٹی- پی سی آر طریقہ کار کی ایک آسان شکل ہے اور بغیر کسی وسائل کے نئی سرمایہ کاری کے ساتھ جانچ کو آسانی سے دو سے تین گنا تک بڑھا سکتی ہے۔ اس طریقہ کار کا تجزیہ کرنےاور 96.9 فیصد کی مجموعی اتفاق رائے حاصل کرنے اور اس کی کم لاگت اور وقت کے ساتھ تیزی سے نتائج حاصل کرنے کی صلاحیت پر غور کرنے کے بعد، آئی سی ایم آر نے اب سی ایس آئی آر- سی سی ایم بی ڈرائی سواب طریقہ کار کے استعمال کیلئے ایک ایڈوائزری جاری کی ہے۔
شکل1: ایک ٹیوب میں جانچ کرنے کیلئے ڈرائی سواب اور ردعمل کا مواد
شکل2: ڈرائی سواب کے لئے منصوبہ بند آر این اے استخراج سے پاک کورونا وائرس جانچ
سی ایس آئی آر – سی سی ایم بی، حیدرآباد اپریل 2020 سے کورونا وائرس کے نمونوں کی جانچ کررہا ہے۔ تلنگانہ کے صحت کارکنان کے ساتھ ملکر کام کرنے کے بعد، اس نے کچھ اہم معاملات کی شناخت کی جو جانچ کے عمل کو سست کردیتے ہیں۔ ان معاملات کو دور کرنے کیلئے، یہاں کے محققین نے کووڈ-19 وائرس کے لئے ڈرائی سواب آر این اے-استخراج سے پاک جانچ کا طریقہ کار تیار کیا۔
خاص بات یہ ہے کہ ڈرائی سواب ڈائریکٹ آر ٹی -پی سی آر طریقہ کار میں خشک حالت میں ناک کی سانس لینے کو اکٹھا کرنا اور منتقل کرنا شامل ہے۔ دوسرے، نمونے سے آر این اے الگ تھلگ کرنے کے مرحلے کو چھوڑ دیا گیا ہے اور اس میں آئی سی ایم کے ذریعے تجویز کردہ کٹ کا استعمال کرکے سیدھے آر ٹی- پی سی آر عمل کے بعد نمونے کی صرف آسان پروسیسنگ شامل ہے۔ آراین اے الگ تھلگ کرنے کے قدم کو چھوڑنے سے روایتی طریقہ کار پر بہت زیادہ فائدہ ملتا ہے، کیونکہ وقت، لاگت اور تربیت یافتہ افرادی قوت کے لحاظ سے آر این اے کو الگ تھلگ رکھنا ایک اہم روکاوٹ ہے۔ اسے دیکھتے ہوئے، یکساں وسائل اور بغیر کسی اضافی لاگت کے نمونوں کی جانچ کی جاسکتی ہے اور آسانی سے کم سے کم دو تین گنا تک جانچ کو بڑھایا جاسکتا ہے۔
ڈی جی- سی ایس آئی آر ڈاکٹر شیکھر سی مانڈے نے اس پیش رفت پر اظہار خیال کرتے ہوئے کہا کہ ڈرائی- سواب ڈائریکٹ آر ٹی – پی سی آر طریقہ کار لاگت کے نقطہ نظر سے کفایتی ہے، جیسے نئی کٹ کی ضرورت کے بغیر لاگو کرنا آسان ہے اور موجودہ افرادی قوت بغیر کسی اضافی تربیت کے اس جانج کو کرسکتے ہیں۔ اور اس طرح یہ ملک میں جانچ کی صلاحیت کو تیزی سے بڑھانے میں اہم تعاون دے سکتی ہے۔
ڈاکٹر راکیش مشرا، ڈائریکٹر ، سی سی ایم بی کا کہنا ہے، ‘‘ آٹومیشن کے ساتھ بھی آر این اے نتائج اخذ کرنے میں لگ بھگ 500 نمونوں میں چار گھنٹے لگتے ہیں۔ وی ٹی ایم اور آر این اے نتائج دونوں کورونا وائرس کیلئے بڑے پیمانے پر جانچ کیلئے ضروری رقم اور وقت کے معاملے میں اہم بوجھ ڈالتے ہیں۔ ہمارا ماننا ہے کہ تکنیک کی صلاحیت سبھی قسم کی سیٹنگس کے لئے ہے اور اس میں جانچ کی لاگت اور وقت میں 50-40 فیصد تک کمی لانے کی صلاحیت ہے۔
غور طلب ہے کہ سی ایس آئی آر- سی سی ایم بی کے نظرثانی شدہ طریقہ کار کو بھی کئی اہم اداروں اور اسپتالوں کے ذریعے آزادانہ طور پر منظوری دی گئی ہے۔ جیسے سینٹر فار ڈی این اے فنگر پرنٹنگ اینڈ ڈائیگنوسٹکس ، آئی آئی ایس ای آر – برہمپور، سی ایس آئی آر-نیری، جی ایم سی ایچ-ناگپور، جینپتھ پُنے، آئی جی جی ایم ایس ایچ اور ایم اے ایف ایس یو، ناگپور میں واقع ہے اور اپولو اسپتال حیدر آباد بھی اس میں شامل ہے۔ اس کے علاوہ، اس نظرثانی شدہ طریقہ کار کو سی ایس آئی آر- سی سی ایم بی کے ذریعے ریویو جرنل اور دیگر سائنٹفک گروپوں کے ذریعے دنیا بھر میں کئی معروف سائنسی جریدوں میں شائع کیا گیا ہے۔
م ن۔م ع۔ ع ن
U NO: 7658
(Visitor Counter : 149